title: Komission täytäntöönpanoasetus (EU) 2019/923, annettu 3 päivänä kesäkuuta 2019, tiettyjen tavaroiden luokittelusta yhdistettyyn nimikkeistöön

text:
                  6.6.2019

                  FI

                  Euroopan unionin virallinen lehti

                  L 148/7

         KOMISSION TÄYTÄNTÖÖNPANOASETUS (EU) 2019/923,
         annettu 3 päivänä kesäkuuta 2019,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:

                     (1)

                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

                     (2)

                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

                     (3)

                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.

                     (4)

                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

                     (5)

                     Tässä asetuksessa säädetyt toimenpiteet ovat tullikoodeksikomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Liitteenä olevan taulukon sarakkeessa 1 esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.

            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 3 päivänä kesäkuuta 2019.

                  Komission puolesta,

                  puheenjohtajan nimissä

               Stephen QUEST

                  Pääjohtaja

                  Verotuksen ja tulliliiton pääosasto

            (1)  EUVL L 269, 10.10.2013, s. 1.

            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

            LIITE

                        Tavaran kuvaus

                        Luokittelu
                        (CN-koodi)

                        Perusteet

                        (1)

                        (2)

                        (3)

                                    1.

                                    Alkoholipitoisesta nesteestä koostuva tuote, jonka alkoholipitoisuus on 4–6 tilavuusprosenttia.
                                    Se valmistetaan sekoittamalla käyneeseen omenamehuun tislattua etyylialkoholia, hiilihapotettua vettä, sokeria, sitruunahappoa, makuaineita, säilöntäainetta (E 202), kofeiinia ja väriaineita (E 102, E 124).
                                    Tislatun etyylialkoholin lisääminen käyneeseen omenamehuun lisää tuotteen alkoholipitoisuutta: 62,05 litraan käynyttä omenamehua, jonka alkoholipitoisuus on 18 tilavuusprosenttia (11,17 litraa alkoholia), sekoitetaan 37,95 litraa tislattua etyylialkoholia, jonka alkoholipitoisuus on 28,28 tilavuusprosenttia (10,73 litraa alkoholia). Käymisen avulla valmistetun alkoholin osuus on 51 % ja tislatun alkoholin 49 % tuotteen kokonaisalkoholipitoisuudesta.
                                    Saatu seos laimennetaan alkoholipitoisuudeltaan 4–6 tilavuusprosentin juomavahvuuteen lisäämällä siihen hiilihapotettua vettä. Siihen lisätään myös sokeria, sitruunahappoa, säilöntäainetta (E 202), kofeiinia, väriaineita (E 102, E 124) ja makuaineita (esim. mango, rommi, passionhedelmä tai portviini).
                                    Tuote esitetään tullille cocktailien valmistukseen tarkoitettuna. Se tuoksuu ja maistuu alkoholipitoiselta, happamalta ja makealta.
                                    Tuote on tarkoitettu ihmisravinnoksi, ja se on pakattu enintään kaksi litraa vetäviin vähittäismyyntipakkauksiin.

                        2208 90 69

                        Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 2208 , 2208 90  ja 2208 90 69  nimiketekstien mukaisesti.
                        Tuote on alkoholijuoma, joka ei ole säilyttänyt nimikkeen 2206  tuotteen luonnetta (ks. myös harmonoidun järjestelmän selitykset, nimike 2206 , kolmas kappale), koska käyneen omenamehun ominaisuudet ja ominaispiirteet on menetetty aineiden lisäämisen vuoksi.
                        Se, että tislatun alkoholin osuus tuotteessa on joko tilavuuden tai prosenttiosuuden perusteella mitattuna alle 49 % tuotteen sisältämästä alkoholista ja että loput 51 % on saatu käymisprosessista, ei ole luokitteluperuste, koska nimikkeen 2206  tuotteiden ominaisuutta määrittävää prosenttiosuutta koskevaa enemmistösääntöä ei ole.
                        Sen vuoksi luokittelu nimikkeeseen 2206  ei tule kyseeseen, koska tuotteen objektiiviset ominaisuudet ovat samankaltaiset kuin alkoholipitoisella juomalla mutta eivät enää samanlaiset kuin tietyn hedelmän tai kasvin käymisen avulla saadulla tuotteella.
                        Sen vuoksi tuote on luokiteltava CN-koodiin 2208 90 69  enintään kaksi litraa vetävissä astioissa olevaksi muuksi alkoholipitoiseksi juomaksi.

                                    2.

                                    Alkoholipitoisesta nesteestä koostuva tuote, jonka alkoholipitoisuus on 15 tilavuusprosenttia.
                                    Se valmistetaan sokerijuurikasuutteen käymisen avulla. Kyseisessä uutteessa on 93,4 % sakkaroosia (96,7 % sakkaroosia kuiva-aineesta), proteiinia, hivenaineita, kuituja ja vettä.
                                    Käymisprosessi saadaan aikaan lisäämällä vettä ja hiivaa ja jatkuu siihen asti, kun tuotteen alkoholipitoisuus saavuttaa 15 tilavuusprosenttia. Sen jälkeen hiiva poistetaan selkeytyksellä ja mikrosuodatuksella. Tuotteella ei ole muuta erityistä tuoksua ja makua kuin alkoholi.
                                    Tuote on tarkoitettu käytettäväksi pohjana alkoholijuomien valmistuksessa.
                                    Se esitetään tullille irtotavarana.

                        2208 90 99

                        Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 2208 , 2208 90  ja 2208 90 99  nimiketekstien mukaisesti.
                        Sokerijuurikasuute on neutraali raakasokeri, minkä vuoksi tuotteella ei voi olla tietystä hedelmästä tai luonnontuotteesta valmistetun juoman makua, tuoksua ja/tai ulkonäköä. Sen vuoksi sillä ei ole nimikkeen 2206  tuotteen ominaisuuksia, vaan se on saanut nimikkeen 2208  etyylialkoholin ominaisuudet.
                        Näin ollen tuote, joka saadaan käsittelemällä käynyttä sokerijuurikasuutetta ja joka on tarkoitettu käytettäväksi pohjana alkoholijuomien valmistuksessa ja jonka väri, tuoksu ja maku ovat neutraalit puhdistuksen (mukaan lukien mikrosuodatus) vuoksi, kuuluu nimikkeeseen 2208 .
                        Sen vuoksi tuote on luokiteltava CN-koodiin 2208 90 99  enemmän kuin kaksi litraa vetävissä astioissa olevaksi muuksi denaturoimattomaksi etyylialkoholiksi.


title: Komission täytäntöönpanoasetus (EU) 2019/1090, annettu 26 päivänä kesäkuuta 2019, tehoaineen dimetoaatti hyväksynnän uusimatta jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (ETA:n kannalta merkityksellinen teksti.)

text:
                  27.6.2019

                  FI

                  Euroopan unionin virallinen lehti

                  L 173/39

         KOMISSION TÄYTÄNTÖÖNPANOASETUS (EU) 2019/1090,
         annettu 26 päivänä kesäkuuta 2019,
         tehoaineen dimetoaatti hyväksynnän uusimatta jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 20 artiklan 1 kohdan ja 78 artiklan 2 kohdan,
         sekä katsoo seuraavaa:

                     (1)

                     Komission direktiivillä 2007/25/EY (2) sisällytettiin dimetoaatti tehoaineena neuvoston direktiivin 91/414/ETY (3) liitteeseen I.

                     (2)

                     Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan komission täytäntöönpanoasetuksen (EU) N:o 540/2011 (4) liitteessä olevassa A osassa.

                     (3)

                     Tehoaineen dimetoaatti hyväksyntä, sellaisena kuin se on esitettynä täytäntöönpanoasetuksen (EU) N:o 540/2011 liitteessä olevassa A osassa, päättyy 31 päivänä heinäkuuta 2020.

                     (4)

                     Hakemus, jossa pyydettiin uusimaan dimetoaatin hyväksyntä, jätettiin komission täytäntöönpanoasetuksen (EU) N:o 844/2012 (5) 1 artiklan mukaisesti kyseisessä artiklassa säädetyssä määräajassa.

                     (5)

                     Hakija on toimittanut täytäntöönpanoasetuksen (EU) N:o 844/2012 6 artiklan mukaisesti vaaditut täydentävät asiakirja-aineistot. Esittelevä jäsenvaltio totesi hakemuksen täydelliseksi.

                     (6)

                     Esittelevä jäsenvaltio laati rinnakkaisesittelijänä toimivaa jäsenvaltiota kuullen uusimista koskevan arviointikertomuksen ja toimitti sen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 5 päivänä toukokuuta 2017.

                     (7)

                     Elintarviketurvallisuusviranomainen toimitti uusimista koskevan arviointikertomuksen hakijalle ja jäsenvaltioille kommentoitavaksi ja niiltä saamansa huomautukset edelleen komissiolle. Lisäksi elintarviketurvallisuusviranomainen asetti täydentävän asiakirja-aineiston tiivistelmän julkisesti saataville.

                     (8)

                     Elintarviketurvallisuusviranomainen ilmoitti 2 päivänä lokakuuta 2018 komissiolle päätelmänsä (6) siitä, voidaanko dimetoaatin olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit. Komissio esitti pysyvälle kasvi-, eläin-, elintarvike- ja rehukomitealle dimetoaattiin liittyvän uusimista koskevan kertomuksen luonnoksen 13 päivänä joulukuuta 2018 ja asetusluonnoksen 25 päivänä tammikuuta 2019.

                     (9)

                     Elintarviketurvallisuusviranomainen havaitsi erityisiä huolenaiheita. Ei ollut mahdollista sulkea pois kuluttajille, käyttäjille, työntekijöille, sivullisille ja asukkaille aiheutuvaa altistumisriskiä, joka johtuu heidän altistumisestaan dimetoaatin jäämille, joiden genotoksista potentiaalia ei voitu sulkea pois, ja sen tärkeimmälle metaboliitille ometoaatille, jonka asiantuntijoiden enemmistö totesi vertaisarvioinnissa in vivo -tutkimuksissa mutageeniseksi tekijäksi. Elintarviketurvallisuusviranomainen totesi lisäksi, että kaikkien arvioitujen edustavien käyttötarkoitusten tapauksessa todettiin dimetoaatin osalta nisäkkäisiin ja muihin kuin kohdelajina oleviin niveljalkaisiin ja niin dimetoaatin kuin ometoaatin osalta mehiläisiin kohdistuva suuri riski. Elintarviketurvallisuusviranomainen katsoi vielä, että (eko)toksikologinen arviointi ei tukenut sen paremmin nykyistä kuin tarkistettuakaan teknistä spesifikaatiota.

                     (10)

                     Komissio pyysi hakijaa toimittamaan elintarviketurvallisuusviranomaisen päätelmiä koskevat huomautuksensa. Komissio kehotti myös täytäntöönpanoasetuksen (EU) N:o 844/2012 14 artiklan 1 kohdan kolmannen alakohdan mukaisesti hakijaa toimittamaan huomatuksensa uusimista koskevan kertomuksen luonnoksesta. Hakija toimitti huomautuksensa, ja ne on tutkittu huolellisesti.

                     (11)

                     Hakijan esittämistä perusteluista huolimatta tehoainetta koskevia huolenaiheita ei voitu poistaa.

                     (12)

                     Näin ollen ei ole vahvistettu vähintään yhden kasvinsuojeluaineen yhden tai useamman edustavan käyttötarkoituksen osalta, että asetuksen (EY) N:o 1107/2009 4 artiklassa säädetyt hyväksymiskriteerit täyttyvät. Tehoaineen dimetoaatti hyväksyntää ei tämän vuoksi pitäisi uusia.

                     (13)

                     Sen vuoksi täytäntöönpanoasetusta (EU) N:o 540/2011 olisi muutettava.

                     (14)

                     Jäsenvaltioille tulisi antaa riittävästi aikaa dimetoaattia sisältävien kasvinsuojeluaineiden lupien peruuttamiseen.

                     (15)

                     Jos jäsenvaltiot myöntävät dimetoaattia sisältävien kasvinsuojeluaineiden osalta siirtymäajan asetuksen (EY) N:o 1107/2009 46 artiklan mukaisesti, kyseisen siirtymäajan olisi päätyttävä viimeistään 17 päivänä lokakuuta 2019, kun on kyse kirsikoihin käytettävistä kasvinsuojeluaineista, ja 17 päivänä heinäkuuta 2020, kun on kyse muihin viljelykasveihin käytettävistä kasvinsuojeluaineista.

                     (16)

                     Dimetoaatin hyväksynnän voimassaoloaikaa pidennettiin 31 päivään heinäkuuta 2020 komission täytäntöönpanoasetuksella (EU) 2019/707 (7), jotta uusimismenettely saataisiin päätökseen ennen kuin kyseisen aineen hyväksynnän voimassaolo päättyy. Koska hyväksynnän uusimatta jättämisestä on tehty päätös ennen voimassaolon myöhennettyä päättymispäivää, tätä asetusta olisi sovellettava mahdollisimman pian.

                     (17)

                     Tämä asetus ei estä dimetoaatin hyväksymistä koskevan uuden hakemuksen toimittamista asetuksen (EY) N:o 1107/2009 7 artiklan nojalla.

                     (18)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Tehoaineen hyväksynnän uusimatta jättäminen
            Tehoaineen dimetoaatti hyväksyntää ei uusita.

            2 artikla
            Täytäntöönpanoasetuksen (EU) N:o 540/2011 muuttaminen
            Poistetaan täytäntöönpanoasetuksen (EU) N:o 540/2011 liitteessä olevasta A osasta dimetoaattia koskeva rivi 149.

            3 artikla
            Siirtymätoimenpiteet
            Jäsenvaltioiden on peruutettava dimetoaattia tehoaineena sisältävien kasvinsuojeluaineiden hyväksynnät viimeistään 17 päivänä tammikuuta 2020.

            4 artikla
            Siirtymäaika
            Jäsenvaltioiden asetuksen (EY) N:o 1107/2009 46 artiklan mukaisesti mahdollisesti myöntämän siirtymäajan on oltava mahdollisimman lyhyt, ja sen on päätyttävä viimeistään 17 päivänä lokakuuta 2019, kun on kyse kirsikoihin käytettävistä kasvinsuojeluaineista, ja 17 päivänä heinäkuuta 2020, kun on kyse muihin viljelykasveihin käytettävistä kasvinsuojeluaineista.

            5 artikla
            Voimaantulo
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 26 päivänä kesäkuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 309, 24.11.2009, s. 1.

            (2)  Komission direktiivi 2007/25/EY, annettu 23 päivänä huhtikuuta 2007, neuvoston direktiivin 91/414/ETY muuttamisesta dimetoaatin, dimetomorfin, glufosinaatin, metributsiinin, fosmetin ja propamokarbin sisällyttämiseksi siihen tehoaineina (EUVL L 106, 24.4.2007, s. 34).

            (3)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

            (4)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            (5)  Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).

            (6)  EFSA (Euroopan elintarviketurvallisuusviranomainen), 2018. Conclusion on the peer review of the pesticide risk assessment of the active substance dimethoate EFSA Journal 2018;16(10):5454. https://www.efsa.europa.eu/en/efsajournal/pub/5454.

            (7)  Komission täytäntöönpanoasetus (EU) 2019/707, annettu 7 päivänä toukokuuta 2019, täytäntöönpanoasetuksen (EU) N:o 540/2011 muuttamisesta siltä osin kuin kyse on tehoaineiden alfa-sypermetriini, beflubutamidi, benalaksyyli, bentiavalikarbi, bifenatsaatti, boskalidi, bromoksyniili, kaptaani, syatsofamidi, desmedifami, dimetoaatti, dimetomorfi, diuroni, etefoni, etoksatsoli, famoksadoni, fenamifossi, flumioksatsiini, fluoksastrobiini, folpetti, foramsulfuroni, formetanaatti, metalaksyyli-M, metiokarbi, metributsiini, milbemektiini, Paecilomyces lilacinus kanta 251, fenmedifaami, fosmetti, pirimifossi-metyyli, propamokarbi, protiokonatsoli, S-metolaklori ja tebukonatsoli hyväksynnän voimassaoloajan pidentämisestä (EUVL L 120, 8.5.2019, s. 16).


title: Komission täytäntöönpanoasetus (EU) 2019/1125, annettu 5 päivänä kesäkuuta 2019, metioniinisulfaatin sinkkikelaatin hyväksymisestä kaikkien eläinlajien rehun lisäaineena (ETA:n kannalta merkityksellinen teksti.)

text:
                  2.7.2019

                  FI

                  Euroopan unionin virallinen lehti

                  L 177/77

         KOMISSION TÄYTÄNTÖÖNPANOASETUS (EU) 2019/1125,
         annettu 5 päivänä kesäkuuta 2019,
         metioniinisulfaatin sinkkikelaatin hyväksymisestä kaikkien eläinlajien rehun lisäaineena
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.

                     (2)

                     Asetuksen (EY) N:o 1831/2003 7 artiklan mukaisesti toimitettiin hakemus metioniinisulfaatin sinkkikelaatin hyväksymisestä. Hakemuksen mukana toimitettiin kyseisen asetuksen 7 artiklan 3 kohdan mukaisesti vaadittavat tiedot ja asiakirjat.

                     (3)

                     Hakemus koskee metioniinisulfaatin sinkkikelaatin hyväksymistä kaikkien eläinlajien rehun lisäaineena, joka luokitellaan lisäaineluokkaan ”ravitsemukselliset lisäaineet”.

                     (4)

                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 18 päivänä toukokuuta 2017 (2) ja 4 päivänä lokakuuta 2018 (3) antamissaan lausunnoissa, että ehdotetuissa käyttöolosuhteissa metioniinisulfaatin sinkkikelaatilla ei ole haitallisia vaikutuksia eläinten terveyteen eikä kuluttajien turvallisuuteen. Se totesi myös, että lisäainetta pidetään mahdollisesti ihoa herkistävänä ja silmiä ja ihoa ärsyttävänä ja että hengitettynä siitä aiheutuu lisäaineen käyttäjille riski. Sen vuoksi komissio katsoo, että olisi toteutettava asianmukaisia suojatoimenpiteitä ihmisten terveydelle aiheutuvien haittavaikutusten estämiseksi erityisesti lisäaineen käyttäjien osalta. Elintarviketurvallisuusviranomainen totesi vielä, että lisäaine ei aiheuta lisäriskiä ympäristölle verrattuna muihin sinkkiyhdisteisiin ja että se on tehokas sinkin lähde kaikille eläinlajeille. Elintarviketurvallisuusviranomainen ei katso erityisten markkinoille saattamisen jälkeistä seurantaa koskevien vaatimusten olevan tarpeen. Lisäksi elintarviketurvallisuusviranomainen vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

                     (5)

                     Lisäaineen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät, kun toteutetaan asianmukaisia lisäaineen käyttäjiä koskevia suojatoimenpiteitä. Sen vuoksi kyseisen lisäaineen käyttö olisi hyväksyttävä tämän asetuksen liitteessä esitetyn mukaisesti.

                     (6)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksytään lisäaineluokkaan ”ravitsemukselliset lisäaineet” ja funktionaaliseen ryhmään ”hivenaineyhdisteet” kuuluva liitteessä tarkoitettu aine eläinten ruokinnassa käytettävänä lisäaineena kyseisessä liitteessä vahvistetuin edellytyksin.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 5 päivänä kesäkuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 268, 18.10.2003, s. 29.

            (2)  EFSA Journal 2017;15(6):4859.

            (3)  EFSA Journal 2018;16(10):5463.

            LIITE

                        Lisäaineen tunnistenumero

                        Hyväksynnän haltijan nimi

                        Lisäaine

                        Koostumus, kemiallinen kaava, kuvaus, analyysimenetelmä

                        Eläinlaji tai -ryhmä

                        Enimmäisikä

                        Vähimmäispitoisuus

                        Enimmäispitoisuus

                        Muut määräykset

                        Hyväksynnän voimassaolo päättyy

                        Alkuaineen (Zn) pitoisuus mg/kg täysrehua, jonka kosteuspitoisuus on 12 %

                           Luokka: ravitsemukselliset lisäaineet. Funktionaalinen ryhmä: hivenaineyhdisteet

                        3b614

                        —

                        Metioniini-sulfaatin sinkki-kelaatti

                           Lisäaineen koostumus:

                        Metioniinisulfaatin sinkkikelaatti jauheena, jonka sinkkipitoisuus on 2–15 %.

                           Tehoaineen ominaispiirteiden kuvaus:

                        Sinkki, 2-amino-4 metyylisulfanyylibutaanihappo, sulfaatti; metioniinisulfaatin sinkkikelaatti moolisuhteessa 1:1

                                    Kemiallinen kaava: C5H11NO6S2Zn

                                    CAS-numero: 56329-42-1

                           Analyysimenetelmät
                            (1):
                        Sinkin kokonaispitoisuuden määrittäminen lisäaineesta ja esiseoksista:

                                    —

                                    EN 15510: induktiokytkettyyn plasmaan perustuva atomiemissiospektrometria (ICP-AES), tai

                                    —

                                    EN 15621: induktiokytkettyyn plasmaan perustuva atomiemissiospektrometria (ICP-AES) painehajotuksen jälkeen.

                              Metioniinipitoisuuden määrittäminen rehun lisäaineesta:

                                    —

                                    ionivaihtokromatografia yhdistettynä kolonnin jälkeiseen johdannaisten muodostamiseen ja fotometriseen havaitsemiseen (IEC-UV/FD) – EN ISO 17180 tai VDLUFA 4.11.6 ja EN ISO 13903.

                              Sinkin kokonaispitoisuuden määrittäminen rehuaineista ja rehuseoksista:

                                    —

                                    asetus (EY) N:o 152/2009 – atomiabsorptiospektrometria (AAS); tai

                                    —

                                    EN 15510: induktiokytkettyyn plasmaan perustuva atomiemissiospektrometria (ICP-AES); tai

                                    —

                                    EN 15621: induktiokytkettyyn plasmaan perustuva atomiemissiospektrometria (ICP-AES) painehajotuksen jälkeen.

                        Kaikki eläinlajit

                        —

                        —

                        Koirat ja kissat: 200 (yhteensä) Lohikalat ja vasikoiden maidonkorvikkeet: 180 (yhteensä)
                        Porsaat, emakot, kanit ja kaikki muut kalalajit kuin lohikalat: 150 (yhteensä)
                        Muut lajit ja luokat: 120 (yhteensä)

                                    1.

                                    Lisäaine on sekoitettava rehuun esiseoksena.

                                    2.

                                    Metioniinisulfaatin sinkkikelaattia voidaan saattaa markkinoille ja käyttää valmisteesta koostuvana lisäaineena.

                                    3.

                                    Rehualan toimijoiden on vahvistettava lisäaineen ja esiseosten käyttäjiä varten turvalliset työtavat ja asianmukaiset järjestelyt hengitysteitse tai iho- ja silmäkosketuksesta aiheutuvasta altistuksesta johtuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla vähentää hyväksyttävälle tasolle, lisäainetta ja esiseoksia käytettäessä on käytettävä asianmukaisia henkilönsuojaimia.

                        22. heinäkuuta 2029

               (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/eurl/feed-additives/evaluation-reports


title: Komission täytäntöönpanoasetus (EU) 2019/1271, annettu 25 päivänä heinäkuuta 2019, täytäntöönpanoasetuksen (EU) 2018/1848 muuttamisesta siltä osin kuin on kyse Romanian käyttöön asetettavasta määrästä varainhoitovuodelta 2018 siirrettyjen määrärahojen takaisinmaksuun Euroopan parlamentin ja neuvoston asetuksen (EU) N:o 1306/2013 26 artiklan 5 kohdan mukaisesti

text:
                  30.7.2019

                  FI

                  Euroopan unionin virallinen lehti

                  L 201/1

         KOMISSION TÄYTÄNTÖÖNPANOASETUS (EU) 2019/1271,
         annettu 25 päivänä heinäkuuta 2019,
         täytäntöönpanoasetuksen (EU) 2018/1848 muuttamisesta siltä osin kuin on kyse Romanian käyttöön asetettavasta määrästä varainhoitovuodelta 2018 siirrettyjen määrärahojen takaisinmaksuun Euroopan parlamentin ja neuvoston asetuksen (EU) N:o 1306/2013 26 artiklan 5 kohdan mukaisesti
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (1) ja erityisesti sen 26 artiklan 6 kohdan,
         on kuullut maatalousrahastojen komiteaa,
         sekä katsoo seuraavaa:

                     (1)

                     Komission täytäntöönpanoasetuksessa (EU) 2018/1848 (2) vahvistetaan jäsenvaltioiden käyttöön annetut määrät, jotka on tarkoitettu maksettaviksi takaisin lopullisille tuensaajille varainhoitovuonna 2019. Kyseiset määrät vastaavat jäsenvaltioiden varainhoitovuonna 2018 menoilmoitustensa (16 päivän lokakuuta 2017 ja 15 päivän lokakuuta 2018 väliseltä ajanjaksolta) perusteella tosiasiallisesti soveltamaa rahoituskurista johtuvaa vähennystä.

                     (2)

                     Romanian osalta yksityiskohtaisessa menoilmoituksessa ei otettu täysin huomioon 2 000 euron kynnysarvoa, jota sovelletaan rahoituskurissa Euroopan parlamentin ja neuvoston asetuksen (EU) N:o 1307/2013 (3) 8 artiklan 1 kohdan mukaisesti. Sen vuoksi Romanialle ei moitteettoman varainhoidon varmistamiseksi annettu täytäntöönpanoasetuksessa (EU) 2018/1848 käyttöön määrärahoja takaisinmaksua varten.

                     (3)

                     Romania on tämän jälkeen ilmoittanut komissiolle rahoituskurin oikean määrän, jota Romaniassa olisi pitänyt soveltaa varainhoitovuonna 2018, kun 2 000 euron kynnysarvo otetaan täysimääräisesti huomioon. Sen varmistamiseksi, että asianomaiset määrät voidaan maksaa takaisin romanialaisille viljelijöille, komission olisi määriteltävä vastaava Romanian käyttöön asetettava määrä.

                     (4)

                     Sen vuoksi täytäntöönpanoasetusta (EU) 2018/1848 olisi muutettava.

                     (5)

                     Koska tässä asetuksessa säädetty muutos vaikuttaa täytäntöönpanoasetuksen (EU) 2018/1848 soveltamiseen, joka alkoi 1 päivänä joulukuuta 2018, myös tätä asetusta olisi sovellettava kyseisestä päivämäärästä; sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

               ON HYVÄKSYNYT TÄMÄN ASETUKSEN:

            1 artikla
            Lisätään täytäntöönpanoasetuksen (EU) 2018/1848 liitteessä olevaan taulukkoon Portugalia koskevan rivin jälkeen kohta seuraavasti:

                           ”Romania

                           16 669 111 ”

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.
            Sitä sovelletaan 1 päivästä joulukuuta 2018.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 25 päivänä heinäkuuta 2019.

                  Komission puolesta,

                  puheenjohtajan nimissä

               Jerzy PLEWA

                  Pääjohtaja

                  Maatalouden ja maaseudun kehittämisen pääosasto

            (1)  EUVL L 347, 20.12.2013, s. 549.

            (2)  Komission täytäntöönpanoasetus (EU) 2018/1848, annettu 26 päivänä marraskuuta 2018, varainhoitovuodelta 2018 siirrettyjen määrärahojen takaisinmaksusta Euroopan parlamentin ja neuvoston asetuksen (EU) N:o 1306/2013 26 artiklan 5 kohdan mukaisesti (EUVL L 300, 27.11.2018, s. 4).

            (3)  Euroopan parlamentin ja neuvoston asetus (EU) N:o 1307/2013, annettu 17 päivänä joulukuuta 2013, yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta (EUVL L 347, 20.12.2013, s. 608).


title: Komission täytäntöönpanoasetus (EU) 2019/1272, annettu 29 päivänä heinäkuuta 2019, unionin uuselintarvikeluettelon laatimisesta annetun täytäntöönpanoasetuksen (EU) 2017/2470 ja luvan antamisesta hiivan beetaglukaanien käyttötarkoituksen laajentamiseksi elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti annetun täytäntöönpanopäätöksen (EU) 2017/2078 oikaisemisesta (ETA:n kannalta merkityksellinen teksti.)

text:
                  30.7.2019

                  FI

                  Euroopan unionin virallinen lehti

                  L 201/3

         KOMISSION TÄYTÄNTÖÖNPANOASETUS (EU) 2019/1272,
         annettu 29 päivänä heinäkuuta 2019,
         unionin uuselintarvikeluettelon laatimisesta annetun täytäntöönpanoasetuksen (EU) 2017/2470 ja luvan antamisesta hiivan beetaglukaanien käyttötarkoituksen laajentamiseksi elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti annetun täytäntöönpanopäätöksen (EU) 2017/2078 oikaisemisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 kumoamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2283 (1), ja erityisesti sen 8 ja 12 artiklan,

                     (1)

                     Asetuksen (EU) 2015/2283 8 artiklan mukaan komission piti laatia 1 päivään tammikuuta 2018 mennessä unionin luettelo uuselintarvikkeista, jotka on hyväksytty tai joista on annettu ilmoitus Euroopan parlamentin ja neuvoston asetuksen (EY) N:o 258/97 (2) mukaisesti.

                     (2)

                     Komission täytäntöönpanoasetuksella (EU) 2017/2470 (3) perustettiin unionin luettelo uuselintarvikkeista, jotka on hyväksytty tai joista on annettu ilmoitus asetuksen (EY) N:o 258/97 mukaisesti.

                     (3)

                     Komission täytäntöönpanoasetuksella (EU) 2018/1023 (4) oikaistiin unionin uuselintarvikeluettelon laatimisesta annettua täytäntöönpanoasetusta (EU) 2017/2470 siten, että siihen sisällytettiin useita hyväksyttyjä tai ilmoitettuja uuselintarvikkeita, jotka eivät olleet unionin alkuperäisessä luettelossa.

                     (4)

                     Täytäntöönpanoasetuksen (EU) 2017/2470 ja täytäntöönpanoasetuksen (EU) 2018/1023 julkaisemisen jälkeen komissio havaitsi lisää virheitä täytäntöönpanoasetuksen (EU) 2017/2470 liitteessä.

                     (5)

                     Oikaisut ovat tarpeen selkeyden ja oikeusvarmuuden takaamiseksi elintarvikealan toimijoille ja jäsenvaltioiden toimivaltaisille viranomaisille, millä mahdollistetaan unionin uuselintarvikeluettelon asianmukaisen täytäntöönpano ja käyttö.

                     (6)

                     Italian toimivaltainen viranomainen esitti 22 päivänä marraskuuta 2018 komissiolle pyynnön, joka koski uuselintarvikkeen ”Echinacea purpurea -kasvin solukkoviljelmästä saatava uute” nimityksen ja merkintöjä koskevan lisävaatimuksen oikaisemista unionin luettelossa. Kyseinen uuselintarvike hyväksyttiin asetuksen (EY) N:o 258/97 5 artiklan mukaisella ilmoitusmenettelyllä. Italian toimivaltainen viranomainen on ilmoittanut virheellisesti solukkoviljelmille väärän nimen, ja sen vuoksi pyynnössä pyydetään korvaamaan solukkoviljelmien nimi HTN®Vb nimellä EchiPure-PC™ unionin luettelossa olevassa uuselintarvikkeen nimityksessä ja sitä sisältävien elintarvikkeiden merkintöjä koskevissa lisävaatimuksissa sekä uuselintarvikkeen eritelmissä.

                     (7)

                     Tämän vuoksi on tarpeen oikaista uuselintarvikkeen ”Echinacea purpurea -kasvin solukkoviljelmästä saatava uute” täytäntöönpanoasetuksen (EU) 2017/2470 liitteessä olevassa taulukossa 1 oleva nimitys ja merkintöjä koskeva lisävaatimus sekä taulukossa 2 olevat eritelmät.

                     (8)

                     Uuselintarvike ”hiivan betaglukaanit” hyväksyttiin tietyin käyttöedellytyksin komission täytäntöönpanopäätöksellä 2011/762/EU (5). Hiivan betaglukaanien käyttö muissa elintarvikeryhmissä hyväksyttiin myöhemmin komission täytäntöönpanopäätöksellä (EU) 2017/2078 (6). Täytäntöönpanopäätöksessä (EU) 2017/2078 olevissa hiivan betaglukaanien eritelmissä raskasmetallien määritysyksikkönä on virheellisesti mg/g eikä mg/kg. Tämä virhe siirtyi täytäntöönpanoasetuksella (EU) 2017/2470 perustettuun unionin luetteloon. Sen vuoksi täytäntöönpanopäätöksen (EU) 2017/2078 liitteessä I ja täytäntöönpanoasetuksen (EU) 2017/2470 liitteen taulukossa 2 olevat raskasmetalleihin liittyvät hiivan betaglukaanien eritelmät olisi oikaistava.

                     (9)

                     Sen vuoksi täytäntöönpanoasetus (EU) 2017/2470 ja täytäntöönpanopäätös (EU) 2017/2078 olisi oikaistava.

                     (10)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Oikaistaan täytäntöönpanoasetuksen (EU) 2017/2470 liite tämän asetuksen liitteen mukaisesti.

            2 artikla
            Oikaistaan täytäntöönpanopäätöksen (EU) 2017/2078 liite I tämän asetuksen liitteen mukaisesti.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 29 päivänä heinäkuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 327, 11.12.2015, s. 1.

            (2)  Euroopan parlamentin ja neuvoston asetus (EY) N:o 258/97, annettu 27 päivänä tammikuuta 1997, uuselintarvikkeista ja elintarvikkeiden uusista ainesosista (EYVL L 43, 14.2.1997, s. 1).

            (3)  Komission täytäntöönpanoasetus (EU) 2017/2470, annettu 20 päivänä joulukuuta 2017, unionin uuselintarvikeluettelon laatimisesta uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (EUVL L 351, 30.12.2017, s. 72).

            (4)  Komission täytäntöönpanoasetus (EU) 2018/1023, annettu 23 päivänä heinäkuuta 2018, unionin uuselintarvikeluettelon laatimisesta annetun täytäntöönpanoasetuksen (EU) 2017/2470 oikaisemisesta (EUVL L 187, 24.7.2018, s. 1).

            (5)  Komission täytäntöönpanopäätös 2011/762/EU, annettu 24 päivänä marraskuuta 2011, luvan antamisesta hiivan betaglukaanien saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (EUVL L 313, 26.11.2011, s. 41.)

            (6)  Komission täytäntöönpanopäätös (EU) 2017/2078, annettu 10 päivänä marraskuuta 2017, luvan antamisesta hiivan beetaglukaanien käyttötarkoituksen laajentamiseksi elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (EUVLL 295, 14.11.2017, s. 77).

            LIITE

               1)
               Oikaistaan täytäntöönpanoasetuksen (EU) 2017/2470 liite seuraavasti:

                           a)

                           Korvataan taulukossa 1 (Hyväksytyt uuselintarvikkeet) oleva Echinacea purpurea -kasvin solukkoviljelmästä saatavaa uutetta koskeva kohta seuraavasti:

                                       Hyväksytty uuselintarvike

                                       Uuselintarvikkeen käyttöedellytykset

                                       Merkintöjä koskevat lisävaatimukset

                                       Muut vaatimukset

                                       ”
                                             Echinacea purpurea

                                          -kasvin solukkoviljelmästä saatava uute

                                          Määritelty elintarvikeluokka

                                          Enimmäismäärät

                                       Uuselintarvikkeen nimitys sitä sisältävien elintarvikkeiden pakkausmerkinnöissä on Echinacea purpurea -kasvin solukkoviljelmästä EchiPure-PC™ saatu kuivattu uute”

                                       Ravintolisät sellaisina kuin ne on määritelty direktiivissä 2002/46/EY

                                       Kuten Echinacea purpurea -kasvin kukinnon kukista saadun vastaavan uutteen tavanomaisessa käytössä ravintolisissä

                           b)

                           Korvataan taulukossa 2 (Eritelmät) oleva Echinacea purpurea -kasvin solukkoviljelmästä saatavaa uutetta koskeva kohta seuraavasti:

                                       Hyväksytty uuselintarvike

                                       Eritelmät

                                       ”
                                             Echinacea purpurea

                                          -kasvin solukkoviljelmästä saatava uute

                                          Kuvaus / Määritelmä:

                                          Echinacea purpurea -kasvin solukkoviljelmästä EchiPure-PC™ saatu kuivattu uute”

                           c)

                           Korvataan taulukossa 2 (Eritelmät) otsakkeen Raskasmetallit: muodossa liukenematon veteen mutta dispergoituva moniin nestemäisiin matriiseihin alla olevat hiivan betaglukaaneja koskevat kohdat seuraavasti:

                                       ”Lyijy: < 0,2 mg/kg
                                       Arseeni: < 0,2 mg/kg
                                       Elohopea: < 0,1 mg/kg
                                       Kadmium: < 0,1 mg/kg”

               2)
               Oikaistaan täytäntöönpanopäätöksen (EU) 2017/2078 liite I seuraavasti:
               Korvataan taulukossa ”Hiivan (Saccharomyces cerevisiae) beetaglukaanien ominaispiirteet” lyijyä, arseenia, elohopeaa ja kadmiumia koskevat kohdat seuraavasti:

                           ”Lyijy

                           < 0,2 mg/kg

                           Arseeni

                           < 0,2 mg/kg

                           Elohopea

                           < 0,1 mg/kg

                           Kadmium

                           < 0,1 mg/kg”


title: Komission Täytäntöönpanoasetus (EU) 2019/1667, annettu 27 päivänä syyskuuta 2019, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin Cârnaţi de Pleşcoi (SMM)

text:
                  4.10.2019

                  FI

                  Euroopan unionin virallinen lehti

                  L 255/5

         KOMISSION TÄYTÄNTÖÖNPANOASETUS (EU) 2019/1667,
         annettu 27 päivänä syyskuuta 2019,
         nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin ”Cârnaţi de Pleşcoi” (SMM)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Romanian hakemus nimityksen ”Cârnaţi de Pleşcoi” rekisteröimiseksi julkaistiin Euroopan unionin virallisessa lehdessä (2) asetuksen (EU) N:o 1151/2012 50 artiklan 2 kohdan a alakohdan mukaisesti.

                     (2)

                     Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Cârnaţi de Pleşcoi” olisi rekisteröitävä,

               ON HYVÄKSYNYT TÄMÄN ASETUKSEN:

               1 artikla

            Rekisteröidään nimitys ”Cârnaţi de Pleşcoi” (SMM).
            Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.2 ”Lihavalmisteet (kuumennetut, suolatut, savustetut jne.)” tuotteeseen.

               2 artikla

            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 27 päivänä syyskuuta 2019.

                  Komission puolesta,

                  puheenjohtajan nimissä

               Phil HOGAN

                  Komission jäsen

            (1)  EUVL L 343, 14.12.2012, s. 1.

            (2)  EUVL C 185, 29.5.2019, s. 14.

            (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) 2019/1669 annettu 30 päivänä syyskuuta 2019, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä Olives cassées de la vallée des Baux-de-Provence (SAN)

text:
                  7.10.2019

                  FI

                  Euroopan unionin virallinen lehti

                  L 256/4

         KOMISSION TÄYTÄNTÖÖNPANOASETUS (EU) 2019/1669
         annettu 30 päivänä syyskuuta 2019,
         erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä ”Olives cassées de la vallée des Baux-de-Provence” (SAN)
         ottaa huomioon Euroopan unionin toiminnasta tehdyn sopimuksen,
         EUROOPAN KOMISSIO, joka
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Ranskan esittämän pyynnön, joka koskee komission asetuksen (EY) N:o 378/1999 (2) nojalla rekisteröidyn suojatun alkuperänimityksen ”Olives cassées de la vallée des Baux-de-Provence” eritelmän muutoksen hyväksymistä.

                     (2)

                     Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä (3).

                     (3)

                     Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,

               ON HYVÄKSYNYT TÄMÄN ASETUKSEN:

            1 artikla
            Hyväksytään nimitystä ”Olives cassées de la vallée des Baux-de-Provence” (SAN) koskevan eritelmän muutos, joka on julkaistu Euroopan unionin virallisessa lehdessä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 30 päivänä syyskuuta 2019.

                  Komission puolesta,

                  puheenjohtajan nimissä

               Phil HOGAN

                  Komission jäsen

            (1)  EUVL L 343, 14.12.2012, s. 1.

            (2)  Komission asetus (EY) N:o 378/1999, annettu 19 päivänä helmikuuta 1999, tiettyjen nimitysten kirjaamisesta maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetussa neuvoston asetuksessa (ETY) N:o 2081/92 säädettyyn ”Suojattujen alkuperänimitysten ja suojattujen maantieteellisten merkintöjen rekisteriin” annetun asetuksen (EY) N:o 2400/96 liitteen täydentämisestä (EYVL L 46, 20.2.1999, s. 13).

            (3)  EUVL C 188, 4.6.2019, s. 12.


title: Komission Täytäntöönpanoasetus (EU) 2019/1953, annettu 25 päivänä marraskuuta 2019, varainhoitovuodelta 2019 siirrettyjen määrärahojen takaisinmaksusta Euroopan parlamentin ja neuvoston asetuksen (EU) N:o 1306/2013 26 artiklan 5 kohdan mukaisesti

text:
                  27.11.2019

                  FI

                  Euroopan unionin virallinen lehti

                  L 306/1

         KOMISSION TÄYTÄNTÖÖNPANOASETUS (EU) 2019/1953,
         annettu 25 päivänä marraskuuta 2019,
         varainhoitovuodelta 2019 siirrettyjen määrärahojen takaisinmaksusta Euroopan parlamentin ja neuvoston asetuksen (EU) N:o 1306/2013 26 artiklan 5 kohdan mukaisesti
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (1) ja erityisesti sen 26 artiklan 6 kohdan,
         on kuullut maatalousrahastojen komiteaa,
         sekä katsoo seuraavaa:

                     (1)

                     Asetuksen (EU) N:o 1306/2013 4 artiklan 1 kohdassa tarkoitettuihin Euroopan maatalouden tukirahastosta (maataloustukirahasto) rahoitettaviin toimiin liittyviä sitomatta olevia määrärahoja voidaan Euroopan parlamentin ja neuvoston asetuksen (EU, Euratom) 2018/1046 (2) 12 artiklan 2 kohdan ensimmäisen alakohdan d alakohdan mukaisesti siirtää seuraavalle varainhoitovuodelle. Siirron määrä saa olla enintään kaksi prosenttia Euroopan parlamentin ja neuvoston hyväksymistä alkuperäisistä määrärahoista, eikä se saa ylittää Euroopan parlamentin ja neuvoston asetuksen (EU) N:o 1307/2013 (3) 8 artiklassa tarkoitetun, edellisen varainhoitovuoden aikana suoriin tukiin sovelletun mukautuksen määrää.

                     (2)

                     Poiketen siitä, mitä asetuksen (EU, Euratom) 2018/1046 12 artiklan 2 kohdan kolmannessa alakohdassa säädetään, jäsenvaltioiden on asetuksen (EU) N:o 1306/2013 26 artiklan 5 kohdan mukaisesti maksettava takaisin asetuksen (EU, Euratom) 2018/1046 12 artiklan 2 kohdan ensimmäisessä alakohdassa tarkoitetut siirretyt määrärahat lopullisille tuensaajille, joihin sovelletaan mukautusastetta sinä varainhoitovuonna, jolle määrärahat on siirretty. Kyseistä takaisinmaksua sovelletaan ainoastaan lopullisiin tuensaajiin jäsenvaltioissa, joissa sovellettiin edellisenä varainhoitovuonna rahoituskuria (4).

                     (3)

                     Vahvistettaessa takaisin maksettavia määriä olisi asetuksen (EU) N:o 1306/2013 26 artiklan 7 kohdan mukaisesti otettava huomioon mainitun asetuksen 25 artiklassa tarkoitettua maatalousalan kriisivarausta koskevat määrät, joita ei ole saatettu käyttöön kriisitoimenpiteitä varten varainhoitovuoden loppuun mennessä.

                     (4)

                     Komission täytäntöönpanoasetuksen (EU) 2018/1710 (5) 1 artiklan 1 kohdan mukaisesti rahoituskuria sovelletaan suoriin tukiin kalenterivuoden 2018 osalta kriisivarauksen perustamiseksi. Kriisivarauksen käyttämistä ei ole pyydetty varainhoitovuonna 2019.

                     (5)

                     Jotta varmistetaan, että rahoituskurin soveltamiseen liittyen käyttämättä jääneiden määrärahojen takaisinmaksu lopullisille tuensaajille on oikeassa suhteessa rahoituskurin soveltamisesta johtuvan mukautuksen määrään, on aiheellista, että komissio määrittää määrät, jotka jäsenvaltioilla on käytettävissä takaisinmaksuun.

                     (6)

                     Jotta jäsenvaltiot eivät takaisinmaksun vuoksi joutuisi maksamaan lisäsuoritusta, tätä asetusta on tarpeen soveltaa 1 päivästä joulukuuta 2019. Sen vuoksi tässä asetuksessa vahvistetut määrät ovat lopullisia ja niitä sovelletaan, ilman että niillä on vaikutusta vähennysten soveltamiseen asetuksen (EU) N:o 1306/2013 41 artiklan mukaisesti, kaikkiin muihin oikaisuihin, jotka otetaan asetuksen (EU) N:o 1306/2013 18 artiklan 3 kohdan mukaisesti huomioon jäsenvaltioiden maksajavirastojen lokakuun 2019 osalta toteuttamia menoja koskevassa kuukausittaisessa maksupäätöksessä, mainitun asetuksen 18 artiklan 4 kohdan mukaisesti suoritettaviin mahdollisiin vähennyksiin ja lisämaksuihin sekä päätöksiin, jotka tehdään tilien tarkastamis- ja hyväksymismenettelyn puitteissa.

                     (7)

                     Asetuksen (EU, Euratom) 2018/1046 12 artiklan 2 kohdan johdantolauseen mukaisesti sitomatta olevia määrärahoja voidaan siirtää yksinomaan seuraavalle varainhoitovuodelle. Sen vuoksi komission on aiheellista määrittää jäsenvaltioiden menoja koskevat tukikelpoisuuspäivät asetuksen (EU) N:o 1306/2013 26 artiklan 5 kohdan mukaisen takaisinmaksun osalta ottaen huomioon maatalouden varainhoitovuosi, sellaisena kuin se määritellään mainitun asetuksen 39 artiklassa.

                     (8)

                     Jotta otettaisiin huomioon, että maataloustukirahaston vuoden 2019 määrärahojen toteutumista yhteisen hallinnoinnin kautta 16 päivän lokakuuta 2018 ja 15 päivän lokakuuta 2019 välisenä aikana koskevasta tiedonannosta on kulunut vain vähän aikaa ja että tätä asetusta on tarpeen soveltaa jo 1 päivästä joulukuuta 2019, tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

               ON HYVÄKSYNYT TÄMÄN ASETUKSEN:

            1 artikla
            Tämän asetuksen liitteessä vahvistetaan niiden määrärahojen määrä, jotka siirretään varainhoitovuodelta 2019 asetuksen (EU, Euratom) 2018/1046 12 artiklan 2 kohdan ensimmäisen alakohdan d alakohdan ja kolmannen alakohdan mukaisesti ja jotka annetaan asetuksen (EU) N:o 1306/2013 26 artiklan 5 kohdan mukaisesti jäsenvaltioiden käyttöön maksettaviksi takaisin lopullisille tuensaajille, joihin sovelletaan mukautusastetta varainhoitovuonna 2020.
            Siirrettäviin määriin sovelletaan komission siirtopäätöstä asetuksen (EU, Euratom) 2018/1046 12 artiklan 3 kohdan mukaisesti.

            2 artikla
            Siirrettyjen määrärahojen takaisinmaksun yhteydessä jäsenvaltioiden menoihin voidaan myöntää unionin rahoitusta ainoastaan siinä tapauksessa, että kyseiset määrät on maksettu tuensaajille ennen 16 päivää lokakuuta 2020.

            3 artikla
            Tämä asetus tulee voimaan […] päivänä, kun se on julkaistu Euroopan unionin virallisessa lehdessä.
            Sitä sovelletaan 1 päivästä joulukuuta 2019.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 25 päivänä marraskuuta 2019.

                  Komission puolesta,

                  puheenjohtajan nimissä

               Jerzy PLEWA

                  Pääjohtaja

                  Maatalouden ja maaseudun kehittämisen pääosasto

            (1)  EUVL L 347, 20.12.2013, s. 549.

            (2)  Euroopan parlamentin ja neuvoston asetus (EU, Euratom) 2018/1046, annettu 18 päivänä heinäkuuta 2018, unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta (EUVL L 193, 30.7.2018, s. 1).

            (3)  Euroopan parlamentin ja neuvoston asetus (EU) N:o 1307/2013, annettu 17 päivänä joulukuuta 2013, yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta (EUVL L 347, 20.12.2013, s. 608).

            (4)  Asetuksen (EU) N:o 1307/2013 8 artiklan 2 kohdan mukaisesti rahoituskuria ei sovelleta varainhoitovuonna 2019 Kroatiassa.

            (5)  Komission täytäntöönpanoasetus (EU) 2018/1710, annettu 13 päivänä marraskuuta 2018, Euroopan parlamentin ja neuvoston asetuksessa (EU) N:o 1306/2013 säädettyjen suorien tukien mukautusasteen mukauttamisesta kalenterivuodeksi 2018 ja komission täytäntöönpanoasetuksen (EU) 2018/866 kumoamisesta (EUVL L 286, 14.11.2018, s. 10).

            LIITE

               Takaisinmaksua varten käytettävissä olevat siirrettyjen määrärahojen määrät

                        (määrät euroina)

                        Belgia

                        6 075 149

                        Bulgaria

                        9 748 728

                        Tšekki

                        11 451 014

                        Tanska

                        10 676 454

                        Saksa

                        59 995 488

                        Viro

                        1 617 491

                        Irlanti

                        13 635 006

                        Kreikka

                        16 617 301

                        Espanja

                        58 201 547

                        Ranska

                        87 874 680

                        Italia

                        37 280 034

                        Kypros

                        359 176

                        Latvia

                        2 689 706

                        Liettua

                        4 577 182

                        Luxemburg

                        418 572

                        Unkari

                        15 632 995

                        Malta

                        37 135

                        Alankomaat

                        8 369 372

                        Itävalta

                        7 194 905

                        Puola

                        26 846 892

                        Portugali

                        6 986 911

                        Romania

                        18 270 128

                        Slovenia

                        941 089

                        Slovakia

                        5 973 155

                        Suomi

                        6 115 927

                        Ruotsi

                        8 301 611

                        Yhdistynyt kuningaskunta

                        40 938 999


title: Komission Täytäntöönpanoasetus (EU) 2019/1964, annettu 26 päivänä marraskuuta 2019, emäksisen L-lysiinin (nestemäinen), L-lysiinimonohydrokloridin (nestemäinen), L-lysiinimonohydrokloridin (teknisesti puhdas) ja L-lysiinisulfaatin hyväksymisestä kaikkien eläinlajien rehun lisäaineena (ETA:n kannalta merkityksellinen teksti)

text:
                  28.11.2019

                  FI

                  Euroopan unionin virallinen lehti

                  L 307/3

         KOMISSION TÄYTÄNTÖÖNPANOASETUS (EU) 2019/1964,
         annettu 26 päivänä marraskuuta 2019,
         emäksisen L-lysiinin (nestemäinen), L-lysiinimonohydrokloridin (nestemäinen), L-lysiinimonohydrokloridin (teknisesti puhdas) ja L-lysiinisulfaatin hyväksymisestä kaikkien eläinlajien rehun lisäaineena
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle. Asetuksen 10 artiklassa 2 kohdassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 82/471/ETY (2) nojalla.

                     (2)

                     Väkevöity nestemäinen L-lysiini (emäs), väkevöity nestemäinen L-lysiinimonohydrokloridi, teknisesti puhdas L-lysiinimonohydrokloridi ja Corynebacterium glutamicum -bakteerilla fermentoimalla tuotettu L-lysiinisulfaatti hyväksyttiin direktiivin 82/471/ETY mukaisesti ilman määräaikaa komission direktiivillä 88/485/ETY (3). Kyseiset rehujen lisäaineet kirjattiin sen jälkeen rehujen lisäaineita koskevaan rekisteriin olemassa olevina tuotteina asetuksen (EY) N:o 1831/2003 10 artiklan 1 kohdan mukaisesti.

                     (3)

                     Asetuksen (EY) N:o 1831/2003 10 artiklan 2 kohdan ja 7 artiklan mukaisesti toimitettiin hakemuksia, jotka koskivat väkevöidyn nestemäisen L-lysiinin (emäs), väkevöidyn nestemäisen L-lysiinimonohydrokloridin, teknisesti puhtaan L-lysiinimonohydrokloridin ja Corynebacterium glutamicum -bakteerilla fermentoimalla tuotetun L-lysiinisulfaatin uudelleenarviointia kaikkien eläinlajien rehun lisäaineena. Lisäksi toimitettiin asetuksen (EY) N:o 1831/2003 7 artiklan mukaisesti hakemuksia, jotka koskivat väkevöidyn nestemäisen L-lysiinin (emäs), väkevöidyn nestemäisen L-lysiinimonohydrokloridin, teknisesti puhtaan L-lysiinimonohydrokloridin ja L-lysiinisulfaatin hyväksymistä kaikkien eläinlajien rehun lisäaineena. Hakemusten mukana toimitettiin kyseisen asetuksen 7 artiklan 3 kohdan mukaisesti vaadittavat tiedot ja asiakirjat.

                     (4)

                     Hakemukset koskevat väkevöidyn nestemäisen L-lysiinin (emäs), väkevöidyn nestemäisen L-lysiinimonohydrokloridin, teknisesti puhtaan L-lysiinimonohydrokloridin ja L-lysiinisulfaatin hyväksymistä kaikkien eläinlajien rehun lisäaineena, joka luokitellaan lisäaineluokkaan ”ravitsemukselliset lisäaineet”.

                     (5)

                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 11 päivänä syyskuuta 2013 (4), 28 päivänä lokakuuta 2014 (5), 10 päivänä maaliskuuta 2015 (6), 16 päivänä kesäkuuta 2015 (7), 2 päivänä joulukuuta 2015 (8), 19 päivänä huhtikuuta 2016 (9), 28 päivänä marraskuuta 2018 (10) (11), ja 3 päivänä huhtikuuta 2019 (12) antamissaan lausunnoissa, että Escherichia coli FERM BP-10941, Escherichia coli FERM BP-11355, Corynebacterium glutamicum KCCM 11117P, Corynebacterium glutamicum NRRL B-50547, Corynebacterium glutamicum NRRL B-50775 ja Corynebacterium glutamicum KCCM 10227 -mikro-organismien tuottamalla väkevöidyllä nestemäisellä L-lysiinillä (emäs), Escherichia coli FERM BP-10941 ja Escherichia coli FERM BP-11355 -mikro-organismien tuottamalla väkevöidyllä nestemäisellä L-lysiinimonohydrokloridilla, Escherichia coli FERM BP-10941, Escherichia coli FERM BP-11355, Escherichia coli CGMCC 3705, Escherichia coli CGMCC 7.57, Corynebacterium glutamicum NRRL B-50547, Corynebacterium glutamicum NRRL B-50775, Corynebacterium glutamicum KCCM 11117P ja Corynebacterium glutamicum KCCM 10227 -mikro-organismien tuottamalla teknisesti puhtaalla L-lysiinimonohydrokloridilla ja Corynebacterium glutamicum KCCM 10227 ja Corynebacterium glutamicum DSM 24990 -mikro-organismien tuottamalla L-lysiinisulfaatilla ei ehdotettujen käyttöedellytysten mukaisesti käytettynä ole haitallisia vaikutuksia eläinten terveyteen, kuluttajien turvallisuuteen tai ympäristöön. Muuntogeenisten mikro-organismien ja erityisesti Corynebacterium glutamicum NRRL B-50547 -mikro-organismin tuottamien lisäaineiden turvallisuuden takaamiseksi edellytetään, että valmistusprosessissa varmistetaan, että lopputuotteessa ei esiinny tuotantokannan yhdistelmä-DNA:ta. Elintarviketurvallisuusviranomainen totesi myös, että kyseisiä neljää L-lysiinin muotoa olisi pidettävä vaarallisina lisäaineiden käyttäjille etenkin hengitettynä. Joitakin muotoja olisi pidettävä myös lievästi silmiä ärsyttävinä ja ihoa ja silmiä syövyttävinä. Sen vuoksi komissio katsoo, että olisi toteutettava asianmukaisia suojatoimenpiteitä ihmisten terveydelle aiheutuvien haittavaikutusten ehkäisemiseksi erityisesti lisäaineen käyttäjien osalta. Elintarviketurvallisuusviranomainen totesi myös, että lisäaineet ovat tehokas aminohappo L-lysiinin lähde kaikille eläinlajeille ja että lisäaineet olisi suojattava pötsihajotukselta, jotta se olisi yhtä tehokas märehtijöillä kuin muilla kuin märehtijöillä. Elintarviketurvallisuusviranomainen ei katso erityisten markkinoille saattamisen jälkeistä seurantaa koskevien vaatimusten olevan tarpeen. Lisäksi se vahvisti asetuksen (EY) N:o 1831/2003 21 artiklalla perustetun vertailulaboratorion toimittaman raportin analyysimenetelmistä, joilla rehun lisäaineet määritetään rehusta ja vedestä.

                     (6)

                     Nimi ”väkevöity nestemäinen L-lysiini (emäs)” olisi muutettava muotoon ”emäksinen L-lysiini (nestemäinen)”, koska kyseisten lisäaineiden L-lysiinin vähimmäispitoisuus on vain 50 prosenttia, ja nimi ”väkevöity nestemäinen L-lysiinimonohydrokloridi” muotoon ”L-lysiinimonohydrokloridi (nestemäinen)”, koska kyseisten lisäaineiden L-lysiinin vähimmäispitoisuus on vain 22 prosenttia.

                     (7)

                     Kuten johdanto-osan 5 kappaleessa todetaan, väkevöidyn nestemäisen L-lysiinin (emäs), väkevöidyn nestemäisen L-lysiinimonohydrokloridin, teknisesti puhtaan L-lysiinimonohydrokloridin ja Corynebacterium glutamicum spp tai Escherichia coli spp -bakteerilla fermentoimalla tuotetun L-lysiinisulfaatin arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi kyseisten aineiden käyttö tämän asetuksen liitteessä kuvatulla tavalla olisi hyväksyttävä.

                     (8)

                     Koska turvallisuuteen liittyvät syyt eivät edellytä väkevöidyn nestemäisen L-lysiinin (emäs), väkevöidyn nestemäisen L-lysiinimonohydrokloridin, teknisesti puhtaan L-lysiinimonohydrokloridin ja Corynebacterium glutamicum -bakteerilla fermentoimalla tuotetun L-lysiinisulfaatin hyväksynnän edellytysten muutosten välitöntä soveltamista, on aiheellista säätää siirtymäajasta, jotta asianomaiset tahot voivat valmistautua hyväksynnästä aiheutuvien uusien vaatimusten noudattamiseen.

                     (9)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksyntä
            Hyväksytään lisäaineluokkaan ”ravitsemukselliset lisäaineet” ja funktionaaliseen ryhmään ”aminohapot, niiden suolat ja analogit” kuuluvat, liitteessä tarkoitetut aineet eläinten ruokinnassa käytettävinä lisäaineina kyseisessä liitteessä vahvistetuin edellytyksin.

            2 artikla
            Siirtymätoimenpiteet

               1.   Sallitaan komission direktiivillä 88/485/ETY hyväksytyn väkevöidyn nestemäisen L-lysiinin (emäs), väkevöidyn nestemäisen L-lysiinimonohydrokloridin, teknisesti puhtaan L-lysiinimonohydrokloridin ja Corynebacterium glutamicum -bakteerilla fermentoimalla tuotetun L-lysiinisulfaatin ja niitä sisältävien esiseosten saattaminen markkinoille 18 päivään kesäkuuta 2020 ennen 18 päivää joulukuuta 2019 voimassa olleiden sääntöjen mukaisesti ja käyttö, kunnes varastot loppuvat.

               2.   Sallitaan 1 kohdassa tarkoitettuja aineita sisältävien rehuaineiden ja rehuseosten, jotka on valmistettu ja varustettu merkinnöillä ennen 18 päivää joulukuuta 2020 ennen 18 päivää joulukuuta 2019 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu elintarviketuotantoeläimille.

               3.   Sallitaan 1 kohdassa tarkoitettuja aineita sisältävien rehuaineiden ja rehuseosten, jotka on valmistettu ja varustettu merkinnöillä ennen 18 päivää joulukuuta 2021 ennen 18 päivää joulukuuta 2019 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu muille kuin elintarviketuotantoeläimille.

            3 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 26 päivänä marraskuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 268, 18.10.2003, s. 29.

            (2)  Neuvoston direktiivi 82/471/ETY, annettu 30 päivänä kesäkuuta 1982, tietyistä eläinten ruokinnassa käytettävistä tuotteista (EYVL L 213, 21.7.1982, s. 8).

            (3)  Komission direktiivi 88/485/ETY, annettu 26 päivänä heinäkuuta 1988, tietyistä eläinten ruokinnassa käytettävistä tuotteista annetun neuvoston direktiivin 82/471/ETY liitteen muuttamisesta (EYVL L 239, 30.8.1988, s. 36).

            (4)  EFSA Journal 2013;11(10):3365.

            (5)  EFSA Journal 2014;12(11):3895.

            (6)  EFSA Journal 2015;13(3):4052.

            (7)  EFSA Journal 2015;13(7):4156.

            (8)  EFSA Journal 2016;14(3):4346.

            (9)  EFSA Journal 2016;14(5):4471.

            (10)  EFSA Journal 2019;17(1):5532.

            (11)  EFSA Journal 2019;17(1):5537.

            (12)  EFSA Journal 2019;17(5):5697.

            LIITE

                        Lisäaineen tunnistenumero

                        Hyväksynnän haltijan nimi

                        Lisäaine

                        Koostumus, kemiallinen kaava, kuvaus, analyysimenetelmä

                        Eläinlaji tai ‑ryhmä

                        Enimmäisikä

                        Vähimmäispitoisuus

                        Enimmäispitoisuus

                        Muut määräykset

                        Hyväksynnän voimassaolo päättyy

                        mg lisäainetta / kg täysrehua, jonka kosteuspitoisuus on 12 %

                           Luokka: ravitsemukselliset lisäaineet. Funktionaalinen ryhmä: aminohapot, niiden suolat ja analogit

                        3c320

                        -

                        Emäksinen L-lysiini (nestemäinen)

                           Lisäaineen koostumus:

                        L-lysiinin vesiliuos, joka sisältää vähintään 50 % L-lysiiniä

                           Tehoaineen ominaispiirteiden kuvaus:

                        L-lysiini, joka tuotetaan fermentoimalla jostakin seuraavista: Escherichia coli FERM BP-10941 tai

                           Escherichia coli FERM BP-11355 tai

                           Corynebacterium glutamicum KCCM 11117P tai

                           Corynebacterium glutamicum NRRL B-50547 tai

                           Corynebacterium glutamicum NRRL B-50775 tai

                           Corynebacterium glutamicum KCCM 10227
                        Kemiallinen kaava: NH2-(CH2)4-CH(NH2)-COOH
                        CAS-numero: 56-87-1

                           Analyysimenetelmät  (1):

                        Lysiinin määrittäminen rehun lisäaineesta ja esiseoksista, jotka sisältävät enemmän kuin 10 % lysiiniä:

                                    —

                                    ionivaihtokromatografia, johon yhdistyy kolonnin jälkeinen johdannaisten muodostaminen ja fotometrinen havaitseminen (IEC-VIS/FLD) – EN ISO 17180

                              Lysiinin kokonaismäärän määrittäminen esiseoksista, rehuseoksista ja rehuaineista:

                                    —

                                    ionivaihtokromatografia yhdistettynä kolonnin jälkeiseen johdannaisten muodostamiseen ja fotometriseen havaitsemiseen (IEC-VIS) – komission asetus (EY) N:o 152/2009 (liite III, F)

                              Lysiinin määrän määrittäminen vedestä:

                                    —

                                    ionivaihtokromatografia yhdistettynä kolonnin jälkeiseen johdannaisten muodostamiseen ja optiseen havaitsemiseen (IEC-VIS/FLD) tai

                                    —

                                    ionivaihtokromatografia yhdistettynä kolonnin jälkeiseen johdannaisten muodostamiseen ja fotometriseen havaitsemiseen (IEC-VIS)

                        Kaikki lajit

                        -

                        -

                        -

                                    1.

                                    Lysiinipitoisuus on ilmoitettava lisäaineen pakkausmerkinnöissä.

                                    2.

                                    Emäksistä L-lysiiniä (nestemäinen) voidaan saattaa markkinoille ja käyttää valmisteesta koostuvana lisäaineena.

                                    3.

                                    Rehualan toimijoiden on vahvistettava lisäaineen ja esiseoksen käyttäjiä varten toimintamenettelyt ja järjestelyt hengitysteitse sekä iholle ja silmille aiheutuvasta altistuksesta johtuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, hengitys-, iho- ja silmäsuojat mukaan lukien.

                                    4.

                                    Lisäainetta voidaan käyttää myös juomaveteen lisättynä.

                                    5.

                                    Lisäaineen ja esiseosten pakkausmerkinnöissä on ilmoitettava seuraavaa: ”Täydennettäessä ravintoa L-lysiinillä, etenkin juomaveteen sekoitettuna, on otettava huomioon kaikki välttämättömät ja ehdollisesti välttämättömät aminohapot epätasapainon välttämiseksi.”

                        18.12.2029

                        3c321

                        -

                        Nestemäinen L-lysiinimonohydrokloridi

                           Lisäaineen koostumus:

                        L-lysiinimonohydrokloridin vesiliuos, joka sisältää vähintään 22 % L-lysiiniä ja jonka kosteuspitoisuus on enintään 66 % (vähintään 58 % L-lysiiniä kuiva-aineesta)

                           Tehoaineen ominaispiirteiden kuvaus:

                        L-lysiinimonohydrokloridi, joka tuotetaan fermentoimalla jostakin seuraavista:

                           Escherichia coli FERM BP-10941 tai Escherichia coli FERM BP-11355.
                        Kemiallinen kaava: NH2-(CH2)4-CH(NH2)-COOH
                        CAS-numero: 657-27-2

                           Analyysimenetelmät  (1):

                        L-lysiinimonohydrokloridin tunnistaminen rehun lisäaineesta:

                                    —

                                    Food Chemical Codex ”L-lysine monohydrochloride monograph”

                              Lysiinin määrittäminen rehun lisäaineesta ja esiseoksista, jotka sisältävät enemmän kuin 10 % lysiiniä:

                                    —

                                    ionivaihtokromatografia, johon yhdistyy kolonnin jälkeinen johdannaisten muodostaminen ja fotometrinen havaitseminen (IEC-VIS/FLD) – EN ISO 17180

                              Lysiinin kokonaismäärän määrittäminen esiseoksista, rehuseoksista ja rehuaineista:

                                    —

                                    ionivaihtokromatografia yhdistettynä kolonnin jälkeiseen johdannaisten muodostamiseen ja fotometriseen havaitsemiseen (IEC-VIS) – komission asetus (EY) N:o 152/2009 (liite III, F)

                        Kaikki lajit

                        -

                        -

                        -

                                    1.

                                    Lysiinipitoisuus on ilmoitettava lisäaineen pakkausmerkinnöissä.

                                    2.

                                    Nestemäistä L-lysiinimonohydrokloridia voidaan saattaa markkinoille ja käyttää valmisteesta koostuvana lisäaineena.

                                    3.

                                    Rehualan toimijoiden on vahvistettava toimintamenettelyt ja järjestelyt lisäaineen ja esiseoksen käyttäjiä varten hengitysteitse ja silmille aiheutuvasta altistuksesta johtuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, hengitys- ja silmäsuojat mukaan lukien.

                                    4.

                                    Lisäaineen ja esiseosten pakkausmerkinnöissä on ilmoitettava seuraavaa: ”Täydennettäessä ravintoa L-lysiinillä on otettava huomioon kaikki välttämättömät ja ehdollisesti välttämättömät aminohapot epätasapainon välttämiseksi.”

                        18.12.2029

                        3c322

                        Teknisesti puhdas L-lysiinimonohydrokloridi

                           Lisäaineen koostumus:

                        L-lysiinimonohydrokloridijauhe, joka sisältää vähintään 78 % L-lysiiniä ja jonka kosteuspitoisuus on enintään 1,5 %

                           Tehoaineen ominaispiirteiden kuvaus:

                        L-lysiinimonohydrokloridi, joka tuotetaan fermentoimalla jostakin seuraavista:

                           Escherichia coli FERM BP-10941 tai Escherichia coli FERM BP-11355 tai Escherichia coli CGMCC 3705 tai Escherichia coli CGMCC 7.57 tai Corynebacterium glutamicum NRRL B-50547 tai

                           Corynebacterium glutamicum NRRL B-50775 tai

                           Corynebacterium glutamicum KCCM 11117P tai

                           Corynebacterium glutamicum KCCM 10227
                        Kemiallinen kaava: NH2-(CH2)4-CH(NH2)-COOH
                        CAS-numero: 657-27-2

                           Analyysimenetelmät 1:

                        L-lysiinimonohydrokloridin tunnistaminen rehun lisäaineesta:

                                    —

                                    Food Chemical Codex ”L-lysine monohydrochloride monograph”

                              Lysiinin määrittäminen rehun lisäaineesta ja esiseoksista, jotka sisältävät enemmän kuin 10 % lysiiniä:

                                    —

                                    ionivaihtokromatografia, johon yhdistyy kolonnin jälkeinen johdannaisten muodostaminen ja fotometrinen havaitseminen (IEC-VIS/FLD) – EN ISO 17180

                              Lysiinin kokonaismäärän määrittäminen esiseoksista, rehuseoksista ja rehuaineista:

                                    —

                                    ionivaihtokromatografia yhdistettynä kolonnin jälkeiseen johdannaisten muodostamiseen ja fotometriseen havaitsemiseen (IEC-VIS) – komission asetus (EY) N:o 152/2009 (liite III, F)

                              Lysiinin määrän määrittäminen vedestä:

                                    —

                                    ionivaihtokromatografia yhdistettynä kolonnin jälkeiseen johdannaisten muodostamiseen ja optiseen havaitsemiseen (IEC-VIS/FLD) tai

                                    —

                                    ionivaihtokromatografia yhdistettynä kolonnin jälkeiseen johdannaisten muodostamiseen ja fotometriseen havaitsemiseen (IEC-VIS)

                        Kaikki lajit

                        -

                        -

                        -

                                    1.

                                    Lysiinipitoisuus on ilmoitettava lisäaineen pakkausmerkinnöissä.

                                    2.

                                    Teknisesti puhdasta L-lysiinimonohydrokloridia voidaan saattaa markkinoille ja käyttää valmisteesta koostuvana lisäaineena.

                                    3.

                                    Lisäaineen endotoksiinipitoisuuden ja sen mahdollisen pölyämisen on oltava sellaiset, että endotoksiinialtistumisen voidaan varmistaa olevan enintään 1 600  ky endotoksiineja / m3 ilmaa
                                          2

                                    4.

                                    Rehualan toimijoiden on vahvistettava toimintamenettelyt ja järjestelyt lisäaineen ja esiseoksen käyttäjiä varten hengitysteitse aiheutuvasta altistuksesta johtuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, hengityssuoja mukaan lukien.

                                    5.

                                    Lisäainetta voidaan käyttää myös juomaveteen lisättynä.

                                    6.

                                    Lisäaineen ja esiseosten pakkausmerkinnöissä on ilmoitettava seuraavaa: ”Täydennettäessä ravintoa L-lysiinillä, etenkin juomaveteen sekoitettuna, on otettava huomioon kaikki välttämättömät ja ehdollisesti välttämättömät aminohapot epätasapainon välttämiseksi.”

                        18.12.2029

                        3c324

                        L-lysiinisulfaatti

                           Lisäaineen koostumus:

                        Granulaatti, joka sisältää L-lysiiniä vähintään 52 % ja jonka sulfaattipitoisuus on enintään 24 %

                           Tehoaineen ominaispiirteiden kuvaus:

                        L-lysiinisulfaatti, joka tuotetaan fermentoimalla jostakin seuraavista: Corynebacterium glutamicum KCCM 10227 tai

                           Corynebacterium glutamicum DSM 24990
                        Kemiallinen kaava: C12H28N4O4•H2SO4/[NH2-(CH2)4-CH(NH2)-COOH]2SO4

                        CAS-numero: 60343-69-3

                           Analyysimenetelmät 1:

                        Lysiinin määrittäminen rehun lisäaineesta ja esiseoksista, joissa on enemmän kuin 10 % lysiiniä:

                                    —

                                    ionivaihtokromatografia, johon yhdistyy kolonnin jälkeinen johdannaisten muodostaminen ja fotometrinen havaitseminen (IEC-VIS/FLD) – EN ISO 17180

                              Sulfaatin tunnistaminen rehun lisäaineesta:

                                    —

                                    Euroopan farmakopean monografia 20301

                              Lysiinin kokonaismäärän määrittäminen esiseoksista, rehuseoksista ja rehuaineista:

                                    —

                                    ionivaihtokromatografia yhdistettynä kolonnin jälkeiseen johdannaisten muodostamiseen ja fotometriseen havaitsemiseen (IEC-UV) – komission asetus (EY) N:o 152/2009

                        Kaikki lajit

                        -

                        -

                        10 000

                                    1.

                                    L-lysiinipitoisuus on ilmoitettava lisäaineen pakkausmerkinnöissä.

                                    2.

                                    L-lysiinisulfaattia voidaan saattaa markkinoille ja käyttää valmisteesta koostuvana lisäaineena.

                                    3.

                                    Rehualan toimijoiden on vahvistettava toimintamenettelyt ja järjestelyt lisäaineen ja esiseoksen käyttäjiä varten hengitysteitse aiheutuvasta altistuksesta johtuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, hengityssuoja mukaan lukien.

                                    4.

                                    Lisäaineen ja esiseosten pakkausmerkinnöissä on ilmoitettava seuraavaa: ”Täydennettäessä ravintoa L-lysiinillä on otettava huomioon kaikki välttämättömät ja ehdollisesti välttämättömät aminohapot epätasapainon välttämiseksi.”

                        18.12.2029

               (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports

               (2)  Altistuminen laskettuna lisäaineen endotoksiinipitoisuuden ja mahdollisen pölyämisen perusteella EFSAn käyttämän menetelmän mukaisesti (EFSA Journal 2018;16(10):5458); analyysimenetelmä: Euroopan farmakopea 2.6.14. (bakteeriendotoksiinit).


title: Komission täytäntöönpanoasetus (EU) 2019/1965, annettu 26 päivänä marraskuuta 2019, natriummolybdaattidihydraatin hyväksymisestä lampaiden rehun lisäaineena (ETA:n kannalta merkityksellinen teksti)

text:
                  28.11.2019

                  FI

                  Euroopan unionin virallinen lehti

                  L 307/12

         KOMISSION TÄYTÄNTÖÖNPANOASETUS (EU) 2019/1965,
         annettu 26 päivänä marraskuuta 2019,
         natriummolybdaattidihydraatin hyväksymisestä lampaiden rehun lisäaineena
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle. Asetuksen 10 artiklassa 2 kohdassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) nojalla.

                     (2)

                     Natriummolybdaatti hyväksyttiin ilman aikarajoitusta kaikkien eläinlajien rehun lisäaineena direktiivin 70/524/ETY mukaisesti. Kyseinen lisäaine merkittiin sen jälkeen rehujen lisäaineita koskevaan rekisteriin olemassa olevana tuotteena asetuksen (EY) N:o 1831/2003 10 artiklan 1 kohdan mukaisesti.

                     (3)

                     Asetuksen (EY) N:o 1831/2003 10 artiklan 2 kohdan ja 7 artiklan mukaisesti toimitettiin hakemus, joka koskee natriummolybdaattidihydraatin uudelleenarviointia lampaiden rehun lisäaineena.

                     (4)

                     Hakija pyysi, että natriummolybdaattidihydraatti luokiteltaisiin lisäaineluokkaan ”ravitsemukselliset lisäaineet”. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

                     (5)

                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 23 päivänä tammikuuta 2019 antamassaan lausunnossa (3), että natriummolybdaattidihydraatilla ei ehdotettujen käyttöedellytysten mukaisesti käytettynä ole haitallisia vaikutuksia eläinten terveyteen, kuluttajien turvallisuuteen eikä ympäristöön. Se totesi myös, että lisäainetta pidetään ihoa ja silmiä ärsyttävänä. Sen vuoksi komissio katsoo, että olisi toteutettava asianmukaisia suojatoimenpiteitä ihmisten terveydelle aiheutuvien haittavaikutusten ehkäisemiseksi erityisesti lisäaineen käyttäjien osalta. Elintarviketurvallisuusviranomainen totesi lisäksi, että molybdeenin lisäämistä lampaiden rehuun natriummolybdaattidihydraattina pidetään tehokkaana kuparitasapainon säilyttämiseksi, kun ruokinnan kupari-molybdeeni-suhde vaihtelee välillä 3–10. Elintarviketurvallisuusviranomainen ei katso erityisten markkinoille saattamisen jälkeistä seurantaa koskevien vaatimusten olevan tarpeen. Lisäksi se vahvisti asetuksen (EY) N:o 1831/2003 21 artiklalla perustetun vertailulaboratorion toimittamat raportit analyysimenetelmästä, jolla rehun lisäaine määritetään rehusta.

                     (6)

                     Natriummolybdaattidihydraatin arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät.

                     (7)

                     Koska turvallisuuteen liittyvät syyt eivät edellytä natriummolybdaattidihydraatin hyväksynnän edellytyksiin tehtävien muutosten välitöntä soveltamista, on aiheellista säätää siirtymäajasta, jotta asianomaiset tahot voivat valmistautua hyväksynnästä aiheutuvien uusien vaatimusten noudattamiseen.

                     (8)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksyntä
            Hyväksytään lisäaineluokkaan ”ravitsemukselliset lisäaineet” ja funktionaaliseen ryhmään ”hivenaineyhdisteet” kuuluva liitteessä tarkoitettu aine eläinten ruokinnassa käytettävänä lisäaineena kyseisessä liitteessä vahvistetuin edellytyksin.

            2 artikla
            Siirtymätoimenpiteet

               1.   Sallitaan natriummolybdaattidihydraatin ja kyseistä ainetta sisältävien esiseosten, jotka on valmistettu ja varustettu merkinnöillä ennen 18 päivää kesäkuuta 2020 ennen 18 päivää joulukuuta 2019 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat.

               2.   Sallitaan natriummolybdaattidihydraattia sisältävien rehuaineiden ja rehuseosten, jotka on valmistettu ja varustettu merkinnöillä ennen 18 päivää joulukuuta 2020 ennen 18 päivää joulukuuta 2019 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu elintarviketuotantoeläimille.

               3.   Sallitaan natriummolybdaattidihydraattia sisältävien rehuaineiden ja rehuseosten, jotka on valmistettu ja varustettu merkinnöillä ennen 18 päivää joulukuuta 2021 ennen 18 päivää joulukuuta 2019 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu muille kuin elintarviketuotantoeläimille.

            3 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 26 päivänä marraskuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 268, 18.10.2003, s. 29.

            (2)  Neuvoston direktiivi 70/524/ETY, annettu 23 päivänä marraskuuta 1970, rehujen lisäaineista (EYVL L 270, 14.12.1970, s. 1).

            (3)  EFSA Journal 2019;17(2):5606.

            LIITE

                        Lisäaineen tunnistenumero

                        Hyväksynnän haltijan nimi

                        Lisäaine

                        Koostumus, kemiallinen kaava, kuvaus, analyysimenetelmä

                        Eläinlaji tai ‑ryhmä

                        Enimmäisikä

                        Vähimmäispitoisuus

                        Enimmäispitoisuus

                        Muut määräykset

                        Hyväksynnän voimassaolo päättyy

                        Alkuaineen (Mo) pitoisuus mg / kg täysrehua, jonka kosteuspitoisuus on 12 %

                           Luokka: ravitsemukselliset lisäaineet. Funktionaalinen ryhmä: hivenaineyhdisteet

                        3b701

                        -

                        Natriummolybdaattidihydraatti

                           Lisäaineen koostumus:

                        Natriummolybdaattidihydraatti jauheena, joka sisältää vähintään 37 % molybdeeniä

                           Tehoaineen kuvaus:

                        Kemiallinen kaava: Na2MoO4. 2 H2O
                        CAS-numero: 10102-40-6

                           Analyysimenetelmät
                            (1):
                        Molybdeenin kokonaismäärän määrittäminen rehun lisäaineesta, esiseoksista, rehuaineista ja rehuseoksista:

                                    —

                                    EN 15510: induktiivisesti kytkettyyn plasmaan perustuva atomiemissiospektrometria (ICP-AES)

                              Natriumin kokonaismäärän määrittäminen rehun lisäaineesta:

                                    —

                                    EN 15510: induktiivisesti kytkettyyn plasmaan perustuva atomiemissiospektrometria (ICP-AES) tai

                                    —

                                    EN ISO 6869: Atomiabsorptiospektrometria (AAS)

                        Lampaat

                        -

                        -

                        2,5 (yhteensä)

                                    1.

                                    Lisäaine on sekoitettava rehuun esiseoksena.

                                    2.

                                    Rehualan toimijoiden on vahvistettava lisäaineen ja esiseosten käyttäjiä varten turvalliset työtavat ja asianmukaiset järjestelyt iho- ja silmäkosketuksesta aiheutuvasta altistuksesta johtuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla vähentää hyväksyttävälle tasolle, lisäainetta ja esiseoksia käytettäessä on käytettävä asianmukaisia henkilönsuojaimia.

                                    3.

                                    Lisäaineen ja esiseosten merkinnöissä on mainittava seuraavaa:
                                    ”Kun lampaiden rehuun lisätään molybdeeniä, ruokinnan kupari-molybdeeni-suhteen on oltava välillä 3–10, jotta voidaan taata riittävä kuparitasapaino.”

                        18.12.2029

               (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/eurl/feed-additives/evaluation-reports